
Treba li prekriti ***[kabur](https://pitajucene.com/search/kabur/questions/ "Pretraži pitanja o kaburu")*** žene prilikom njenog ukopavanja? Ima li to utemeljenja u dini-islamu?


* 
* 
* 
* 
* 
* 
* 

 

Treba li prekriti kabur žene prilikom njenog ukopavanja?
========================================================

 

Islamski učenjaci smatraju da je pohvalo prekriti mezar ženske osobe prilikom ukopavanja, jer postoji bojazan da se ukaže dio njenog tijela prilikom spuštanja u mezar. To je stav autoriteta hanefijske, malikijske, šafijske i hanbelijske pravne škole. (Vidjeti: *El-Umm*, 1/276, *El-Medžmu*, 5/262, *El-Mebsut*, 2/62-63, *Bedaius-sanaia*, 2/64, *El-Hidaja*, 1/92, *Mevahibul-Dželil*, 2/227, i *Eš-Šerhul-kebir*, 2/380.)  

Imam Ibn Kudame u djelu *El-Mugni*, 2/377, kaže: “Ne znam da postoji razilaženje među islamskim učenjacima kada je riječ o legitimnosti prekrivanja kabura žene prilikom ukopa.” Ebu Ishak prisustvovao je dženazi Harisa Eavera, kada Abdullah b. Jezid nije dopustio prekrivanje njegovog mezara, rekavši: “On je muškarac!” Ebu Ishak tvrdi: “Abdullah b. Jezid vidio je Poslanika, ﷺ.” (Bejheki u djelu *El-Kubra*, 4/89, i ocijenio ga je ispravnim.)  

Ibn Jezidovo obrazloženje: “On je muškarac”, ukazuju da se mezar žene prekriva pri ukopu, i da je to bila praksa prvih generacija, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


